stanford-oval/wikipedia huggingface dataset:
אין מוצא (סדרת טלוויזיה)
סקירה

| עונה | עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון |
| --- | --- | --- | --- | --- | --- |
|  | 1 | 10 | 10 | 20 בפברואר 2022 | 10 באפריל 2022 |
|  | 2 | 10 | 10 | 23 באפריל 2023 | 25 ביוני 2023 |
|  | 3 | 10 | 10 | 22 בספטמבר 2024 | 24 בנובמבר 2024 |
סקירה > עונה ראשונה

בזמן שג'ים מתיוס ומשפחתו נוסעים בקרוואן הם מגיעים למיקום שבו גזע עץ גדול, שבקרבתו עורבים, המונח על הכביש וחוסם את דרכם. בניסיונם למצוא דרך חלופית הם מגיעים לעיירה שבה באופן מסתורי כל דרך שאמורה להוביל החוצה ממנה מובילה בחזרה אליה כך שתושביה לכודים בה ובלילות הם נאלצים להסתתר מפני ישויות רצחניות שמשוטטות בה. אנשי העיירה הגיעו אליה שלא ברצונם בזמנים שונים ובאופן פלאי שנוגד את ההיגיון - ממיקומים מרוחקים ברחבי ארצות הברית, אחרי שגם הם נתקלו בדרכם בגזע עץ ועורבים. לאחר התאקלמות ראשונית ג'ים מתחיל לשתף פעולה עם ג'ייד - מפתח תוכנה יהיר שגם הוא הגיע לאחרונה לעיירה ופיתח אובססיה קלה לסמל שהופיע בהזיה שחווה. השניים יוזמים את הקמתו של מגדל שבראשו אנטנה המחוברת למכשיר קשר על גג המבנה הגבוה בעיירה.
במקביל לכך טביתה, אשתו של ג'ים, חופרת בור עמוק ביחידת הדיור שהוקצתה למשפחתם במטרה לגלות לאן מוביל כבל החשמל של המבנה, כבל שעשוי בצורה שלא מאפשרת זרימת חשמל אך באופן מסתורי חשמל כן זמין בביתם ובשאר העיירה.
אית'ן מתיוס, בנם הקטן של ג'ים וטביתה, מתיידד עם ויקטור, תושב העיירה שלו אופי מוזר. ויקטור מתגורר במקום מגיל צעיר ובילדותו התרחש הרג המוני של תושבי העיירה בזמן ששהה במקלט תת-קרקעי. לאורך השנים הוא חקר את המקום וגילה דברים פלאיים שלא שיתף עם אף אחד למעט אית'ן הצעיר שחולק איתו את היכולת לראות את "הילד בלבן", דמות מסתורית. ויקטור מראה לאית'ן שעצים חלולים בסמוך לעיירה מהווים פורטל שיוצר טלפורטציה למיקומים אקראיים בעיירה. למשל אבן שנזרקת לתוך הפורטל נופלת מהשמיים למיקום סמוך.
שריף העיירה, בויד סטיבנס, הגיע אליה בעבר עם בנו ואשתו שלכאורה איבדה את שפיותה בעקבות המצב שנקלעו לתוכו. לאחר שהרגה חלק מתושבי המקום, מתוך אמונה שהמעשה "יעיר אותם מהסיוט", היא עמדה גם לירות בבנם ואז בויד נאלץ להורגה. בויד הוא האיש שגילה ביער סמוך קמעות מסתוריים שבכוחם למנוע מהישויות הרצחניות לחדור לתוך בתי התושבים, דבר ששיפר דרמטית את איכות חיי האנשים. ביחד עם שרה מאיירס - מלצרית הדיינר המקומי שלפעמים שומעת קולות שגורמים לה להרוג - הוא יוצא למסע חיפוש נוסף ביער בתקווה למצוא משהו שיעזור לחלץ את העיירה מהתסבוכת.
בסוף העונה ג'ים מצליח, באמצעות מכשיר הקשר, לדבר עם אדם שזהותו אינה ידועה. האיש מפציר בג'ים לעצור את אשתו מלהמשיך לחפור את הבור בביתם אך היא כבר סיימה את המלאכה ונפלה פנימה. שם היא נתקלת בוויקטור המוזר שנעלם לפני זמן מה והוא אומר לה ש"הילד בלבן" סיפר לו שהיא תגיע והם חייבים לעזוב בטענה ש"זה המקום שבו הם נרדמים" (לכאורה הוא מתכוון לישויות הרצחניות). במקביל "הילד בלבן" מופיע ביער בפני שרה ומנחה אותה להוביל את השריף בויד לתוך החלק החלול של עץ, דבר שגורם לבויד להשתגר לתוך חלל צר שדרך היציאה ממנו אינה ברורה. ברגעים שלפני תום העונה אוטובוס חדש מגיע לעיירה וחונה ליד הדיינר.
הפקה

ביוני 2018, יוטיוב רד הכריזה על פיתוח הסדרה כחלק מעסקה בין חברת ההפקה Midnight Radio והאחים רוסו. באפריל 2021, רשת Epix הפכה לפלטפורמה העתידית של הסדרה במקום יוטיוב רד. במאי 2021 נודע שהארולד פרינו, איאון ביילי וקטלינה סנדינו מורנו לוהקו לתפקידים ראשיים.
פרסים ומועמדויות

| שנה | פרס | קטגוריה | מועמד (ים) | תוצאה |
| --- | --- | --- | --- | --- |
| 2024 | פרס סאטורן | סדרת האימה הטובה ביותר | "אין מוצא" | מועמדות |
| 2024 | פרס סאטורן | השחקן הטוב ביותר בסדרת טלוויזיה | הארולד פרינו | מועמדות |
| 2024 | פרס סטלייט | סדרת הז'אנר הטובה ביותר | "אין מוצא" | מועמדות |
| 2025 | פרס סאטורן  | סדרת האימה הטובה ביותר | "אין מוצא" | זכייה |
| 2025 | פרס סאטורן  | השחקן הטוב ביותר בסדרת טלוויזיה | הארולד פרינו | מועמדות |
| 2025 | פרס סאטורן  | שחקנית המשנה הטובה ביותר בסדרת טלוויזיה | אליזבת סונדרס | מועמדות |
| 2025 | פרס סאטורן  | השחקן/ית הצעיר/ה הטוב/ה ביותר בסדרת טלוויזיה | האנה צ'רמי | מועמדות |
ביאורים

↑  בשנת 2023 רשת "Epix" עברה מיתוג מחדש ששינה את שמה ל"+MGM".
הערות שוליים

↑  Denise Petski (November 24, 2021). ‘From’ Trailer: First Look At Harold Perrineau In Epix’s Sci-Fi Horror Series. Deadline. retrieved April 30, 2022
↑  Valerie Complex (April 24, 2022). ‘From’ Sci-fi Horror Series Renewed For Season 2 By Epix. Deadline. retrieved April 30, 2022
↑  Marco Vito Oddo (January 10, 2023). First ‘From’ Season 2 Images Reveal Hidden Truths About the Mysterious Town. Collider. Retrieved January 11, 2023
↑  Denise Petski (November 21, 2024). ‘From’ Renewed For Season 4 By MGM+. Deadline. retrieved November 25, 2024
↑  Nellie Andreeva (June 7, 2018). Midnight Radio Inks Overall Deal With Joe & Anthony Russo’s AGBO. Deadline. retrieved April 30, 2022
↑  Nellie Andreeva (April 12, 2021). Epix Greenlights ‘From’ Sci-Fi Horror Series Produced By Midnight Radio & AGBO. Deadline. retrieved April 30, 2022
↑  Nellie Andreeva (May 4, 2021). Harold Perrineau To Headline ‘From’ Epix Horror Series. Deadline. retrieved April 30, 2022
↑  Denise Petski (May 12, 2021). Eion Bailey Joins Harold Perrineau In ‘From’ Epix Horror Series. Deadline. retrieved April 30, 2022
↑  Denise Petski (May 24, 2021). Catalina Sandino Moreno Joins Harold Perrineau & Eion Bailey In Epix Horror Series ‘From’. Deadline. retrieved April 30, 2022
↑  Patrick Hipes, ‘Avatar: The Way Of Water’, ‘Oppenheimer’, ‘Star Trek’ Series Lead Nominations For Genre-Focused Saturn Awards, Deadline, ‏2023-12-06 (באנגלית אמריקאית)
↑  AwardsWatch - International Press Academy Satellite Awards Nominations: ‘Oppenheimer,’ ‘Succession’ Lead, AwardsWatch, ‏2023-12-18 (באנגלית אמריקאית)
↑  Matt Neglia, The 2024 Saturn Award Winners, Next Best Picture, ‏2025-02-03 (באנגלית אמריקאית)
סטודיו אמציה

| --- | --- |

 סוגה:  קומדיה
 יוצרים:  צביקה בינדר, גילי דולב
 כותבים:  יובל פרידמן, אור לוי ברגר
 בימוי:  אופיר בועז
 שחקנים:  אורי עטיה אופירה בועז הילה סורג'ון פישר ייהלי אקוניס יניב גרוטס מאיה בכובסקי נטע אורבך אדם דולב
 מדבבים:  ליאור חקון עידו מוסרי לורן סביר יובל מלחי (קריין)
 ארץ מקור:  ישראל ישראל
 שפות:  עברית
 מספר עונות:  1
 מספר פרקים:  20
 הפקה
 מפיק:  ענני
 שידור
 רשת שידור:  כאן חינוכית 
 תקופת שידור מקורית:  1 בספטמבר 2024 – הווה
 קישורים חיצוניים
 אתר הסדרה
 
סטודיו אמציה היא סדרת טלוויזיה ישראלית המשודרת בכאן חינוכית. הסדרה נוצרה על ידי צביקה בינדר, יובל פרידמן וגילי דולב, ובוימה על ידי אופיר בועז. הסדרה החלה את שידוריה ב-1 בספטמבר 2024.
עלילה

סטודיו אמציה נוסד על ידי סבא אמציה האגדי שעבד אצל וולט דיסני ואפילו צייר כמה פריימים של דונלד דאק המקורי. עכשיו מנהלים את הסטודיו נכדיו, התאומים אלכס ושלומצי שגדולים אחד מהשני בדקה ושלושים ושבע שניות, שני הפכים גמורים שמנסים לשרוד את הפקת ההנפשה ובעיקר אחד את השני. החברה הקטנה והמשפחתית קיבלה חוזה מטורף ליצור לטלוויזיה החינוכית סרטונים על גדולי ההיסטוריה, ואסור להם לבייש את המורשת של סבא אמציה. עתה, בכל פרק עליהם להתמודד עם דמות היסטורית אחרת שקמה לתחייה בסטודיו, העונה הראשונה נגמרה ב"מתח" ולפיכך כנראה שעונה שנייה נמצאת בפיתוח.
שחקנים ראשיים

שלומצי דנגור – (מאיה בכובסקי) האנימטורית והמדבבת של סטודיו אמציה. בסוף העונה רוצה לעבור לאולפן אחר - ולא ידוע עדיין אם תעבור.
אלכס דנגור – (אורי עטיה) התחקירן והמדבב של סטודיו אמציה.
נר דעבול – (יניב גרוטס) המדבב של סטודיו אמציה. אוהב להיות ברשת החברתית "נוקנוק" (מקביל ל-טיקטוק).
תומר אדם – (נטע אורבך) אחראית הסאונד והאפקטים הקוליים של סטודיו אמציה.
גורל שם-טוב – (יהלי אקוניס) מטפס מקצועי, מרבה לומר משפטי חוכמה. במהלך העונה מתאהב בתומר.
טלי דנגור – (הילה סורג'ון פישר) אימם של אלכס ושלומצי, רוצה להפוך את סטודיו אמציה לחדר כושר ומאמצת כלב ששמו באדי.
באדי – כלבה של טלי - אימם של שלומצי ואלכס. אוהב את כל הדברים שאלכס אוהב.
יובל מלחי (קריינות)
עידו מוסרי (קול)
ליאור חקון (קול)
לורן סביר (קול)
סקירת סדרה

| עונה | עונה | פרקים | תקופת שידור מקורית> שידור ראשון בישראל | תקופת שידור מקורית> שידור אחרון |
| --- | --- | --- | --- | --- |
|  | 1 | 20 | 1 בספטמבר 2024 | 2 באוקטובר 2024 |
פרקים

| מספר הפרק (בעונה) | שם הפרק | תאריך שידור בכורה ישראל |
| --- | --- | --- |
| 1 | אתה מפוטר | 1 בספטמבר 2024 |
| 2 | טייסת הקרב האגדית | 2 בספטמבר 2024 |
| 3 | אם לאלכס היו גלגלים | 3 בספטמבר 2024 |
| 4 | הנער ששלט ברוח | 4 בספטמבר 2024 |
| 5 | פרק מסריח | 8 בספטמבר 2024 |
| 6 | שלומציון המלכה | 9 בספטמבר 2024 |
| 7 | המוח של איינשטיין | 10 בספטמבר 2024 |
| 8 | מלכת הפיראטים | 11 בספטמבר 2024 |
| 9 | הקסם של הודיני | 15 בספטמבר 2024 |
| 10 | אנו מכריזים בזאת | 16 בספטמבר 2024 |
| 11 | צבעונימאניה! | 17 בספטמבר 2024 |
| 12 | הבריון השכונתי | 18 בספטמבר 2024 |
| 13 | קלאופטרה שולטתתת | 22 בספטמבר 2024 |
| 14 | הכדור הוא כתום | 23 בספטמבר 2024 |
| 15 | לילה מטורף בסטודיו | 24 בספטמבר 2024 |
| 16 | לצאת מהקופסה | 25 בספטמבר 2024 |
| 17 | איך לדבר עם קופים | 29 בספטמבר 2024 |
| 18 | לוחמת החופש | 30 בספטמבר 2024 |
| 19 | הסיפור המריר של השוקולד | 1 באוקטובר 2024 |
| 20 | גולדה מהיר ועצבני | 2 באוקטובר 2024 |
פרסים ומועמדויות

| פרס | שנה | קטגוריה | עבור | תוצאה | מקור |
| --- | --- | --- | --- | --- | --- |
| פרס האקדמיה הישראלית לטלוויזיה | 2024 | סדרת דרמה קומית לילדים ונוער | "סטודיו אמציה" · עונה 1 | בהמתנה |  |
הערות שוליים

↑  סטודיו אמציה, באתר www.kankids.org.il
↑   המועמדות והמועמדים לפרסי הטלוויזיה 2024, סרטון בערוץ "האקדמיה הישראלית לקולנוע וטלוויזיה", באתר יוטיוב, 2 במרץ 2025
המשחקים האירופיים (2023)

| --- | --- |

 עיר מארחת:  פולין קרקוב, פולין
 מדינות משתתפות:  48
 ספורטאים משתתפים:  6,857
 תחרויות:  253 ב-29 ענפים
 טקס הפתיחה:  21 ביוני 2023
 טקס הנעילה:  2 ביולי 2023
 נפתח רשמית על ידי:  נשיא פולין אנדז'יי דודה
 האצטדיון הראשי:  האצטדיון העירוני בקרקוב
 → 2019 2027 ← 
המשחקים האירופיים ה-3 נערכו בקרקוב שבפולין בין 21 ביוני ל-2 ביולי 2023, בהשתתפותן של כ-48 מדינות מאירופה, שנציגיהן התחרו ב-22 ענפי ספורט.
בחירת העיר המארחת

המועד האחרון להגשת מועמדות לאירוח המשחקים האירופיים ב-2023 חל ב-31 במאי 2019. הוועד האולימפי של פולין היה היחיד עד לאותו תאריך, שבקשתו התקבלה על ידי הוועדים האולימפיים האירופיים, כשההצעה הייתה לארח את המשחקים בעיר קרקוב וסביבתה. הבחירות הרשמיות לאירוח המשחקים נערכו ב-22 ביוני 2019, במהלך קיום מפגש של הוועדים האולימפיים האירופיים במינסק, שם הוחלט פה אחד כי פולין תארח את משחקי אירופה 2023 בעיר קרקוב וסביבתה.
| תוצאות המכרז לאירוח המשחקים האירופיים 2023> עיר | תוצאות המכרז לאירוח המשחקים האירופיים 2023> ארץ | תוצאות המכרז לאירוח המשחקים האירופיים 2023> קולות |
| --- | --- | --- |
| קרקוב | פולין פולין | פה אחד |
המשחקים > ענפי ספורט

במשחקים יתקיימו 253 תחרויות ב-29 ענפים:
אופניים:
- מרוץ אופני הרים
- מרוץ אופני BMX
- איגרוף
- איגרוף תאילנדי
- אתלטיקה
- בדמינטון
- ברייקדאנס
- ג'ודו
- טאקוונדו
- טיפוס
- טניס שולחן
- טקבול
- טריאתלון
- כדורגל חופים
- כדוריד חופים
- כדורסל 3x3
- סיף
- פאדל
- קיאק
- קליעה
- קיקבוקס
- קפיצה למים
- קפיצות סקי
- קראטה
- קרב חמש מודרני
- קשתות
- רוגבי
- שחייה צורנית
המשלחת הישראלית

המשלחת הישראלית כללה 124 ספורטאים שיתחרו ב-17 ענפי ספורט. המשלחת הישראלית השתתפה בפעם השלישית במשחקים האירופיים. האתלטית לונה צ'מטאי-סלפטר והכדורסלן חואקין שוכמן נשאו את דגל ישראל בטקס הפתיחה.
טבלת המדליות

|  |  | זהב | כסף | ארד | סך הכל |
| --- | --- | --- | --- | --- | --- |
| 1 | ספרד ספרד | 19 | 12 | 10 | 41 |
| 2 | איטליה איטליה | 17 | 17 | 21 | 55 |
| 3 | אוקראינה אוקראינה | 11 | 7 | 4 | 22 |
| 4 | גרמניה  גרמניה | 9 | 9 | 8 | 26 |
| 5 | פולין פולין (מארחת) | 9 | 8 | 7 | 24 |
| 6 | צרפת צרפת | 6 | 10 | 12 | 28 |
| 7 | הולנד הולנד | 5 | 4 | 4 | 13 |
| 8 | הונגריה הונגריה | 4 | 5 | 5 | 14 |
| 9 | דנמרק דנמרק | 4 | 3 | 3 | 10 |
| 10 | בריטניה בריטניה | 4 | 2 | 13 | 19 |
| 11 | שווייץ שווייץ | 4 | 2 | 7 | 13 |
| 12 | אוסטריה אוסטריה | 4 | 1 | 4 | 9 |
| 13 | צ'כיה צ'כיה | 3 | 4 | 3 | 10 |
| 14 | פורטוגל פורטוגל | 3 | 3 | 3 | 9 |
| 15 | קרואטיה קרואטיה | 3 | 3 | 1 | 7 |
| 16 | לטביה לטביה | 3 | 2 | 2 | 7 |
| 17 | טורקיה טורקיה | 2 | 5 | 9 | 16 |
| 18 | רומניה רומניה | 2 | 3 | 3 | 8 |
| 19 | סרביה סרביה | 2 | 1 | 5 | 8 |
| 20 | ליטא ליטא | 2 | 1 | 3 | 6 |
| 21 | אזרבייג'ן אזרבייג'ן | 2 | 1 | 2 | 5 |
| 22 | גאורגיה גאורגיה | 2 | 1 | 1 | 4 |
| 23 | אלבניה אלבניה | 2 | 0 | 0 | 2 |
| 24 | שוודיה שוודיה | 1 | 5 | 2 | 8 |
| 25 | יוון יוון | 1 | 4 | 6 | 11 |
| 26 | בלגיה בלגיה | 1 | 3 | 2 | 6 |
| 27 | נורווגיה נורווגיה | 1 | 2 | 1 | 4 |
| 28 | סלובניה סלובניה | 1 | 2 | 1 | 4 |
| 29 | אסטוניה אסטוניה | 1 | 1 | 0 | 2 |
| 30 | פינלנד פינלנד | 1 | 0 | 2 | 3 |
| 31 | ישראל ישראל | 1 | 1 | 2 | 4 |
| 32 | קפריסין קפריסין | 0 | 2 | 2 | 4 |
| 33 | סלובקיה סלובקיה | 0 | 1 | 2 | 3 |
| 34 | ארמניה ארמניה | 0 | 1 | 1 | 2 |
| 35 | בולגריה בולגריה | 0 | 1 | 1 | 2 |
| 36 | אירלנד אירלנד | 0 | 1 | 1 | 2 |
| 37 | לוקסמבורג לוקסמבורג | 0 | 1 | 1 | 2 |
| 38 | בוסניה והרצגובינה בוסניה והרצגובינה | 0 | 1 | 0 | 1 |
| 39 | מולדובה מולדובה | 0 | 0 | 1 | 1 |
הערות שוליים

↑  "Poland set to host 2023 European Games". SportBuisnesss. 6 ביוני 2019. נבדק ב-2 ביולי 2019. {{cite web}}:  (עזרה)
↑  "FENCING RETURNS TO EUROPEAN GAMES PROGRAMME IN 2023". European Olympic Committees. 9 בספטמבר 2021. {{cite news}}:  (עזרה)
↑  אסי ממן, ‏124 ישראלים ישתתפו במשחקי אירופה בפולין, באתר ONE‏, 16 ביוני 2023
↑  ליאור ברטל, ‏לונה צ'מטאי סלפטר וחואקין שוכמן יישאו את דגל ישראל במשחקים האירופיים, באתר דבר העובדים בארץ ישראל, 15 ביוני 2023
כוויתה

| --- | --- |

מראה העיר בלילה
 מדינה:  פקיסטן פקיסטן
 פרובינציה:  בלוצ'יסטן
 רשות מחוקקת:  האיגוד המטרופוליני של כוויתה 
 תאריך ייסוד:  1876 
 שטח:  2,656 קמ"ר
 גובה:  1,680 מטרים
 אוכלוסייה:  ‏
  ‑ בעיר:  1,565,546 (2023)
  ‑ צפיפות:  430 נפש לקמ"ר (2016)
 קואורדינטות:  30°11′45″N 67°01′02″E﻿ / ﻿30.195833333333°N 67.017222222222°E﻿ / 30.195833333333; 67.017222222222 
 אזור זמן:  UTC +5
 http://www.balochistan.gov.pk/
  מפת מיקום  מפה מפורטת   (למפת פקיסטן מוגדלת) אסלאמאבאד רוואלפינדי קראצ'י לאהור פייסלאבאד מולטאן פשאוור היידראבאד הודו סין קשמיר אפגניסטן טורקמניסטן איראן הים הערביכוויתה(למפת פקיסטן רגילה) אסלאמאבאד רוואלפינדי קראצ'י לאהור פייסלאבאד מולטאן פשאוור היידראבאד הודו סין קשמיר אפגניסטן טורקמניסטן איראן הים הערביכוויתה  he tabBackground:;tabBorder:#aaa;defaultTab:0;
 
כוויתה (בבלוצ'ית: کویته ‏האזנהקובץ:Quetta pronunciation.ogg‏Ⓘ‏; באורדו: کوئٹہ; בפשטו: کوټه) היא בירת פרובינציית בלוצ'יסטן שבפקיסטן. העיר ידועה כ"גן הפירות" של פקיסטן, בשל מטעי עצי הפרי הרבים באזור זה, וגם בשל המגוון הגדול של פירות ופירות יבשים המיוצרים שם. העיר הייתה ידועה גם בעבר בשם פריז הקטנה, בשל יופייה ומיקומה הגאוגרפי. באזור ישנם שטחי מרעה והרים עם מגוון צמחים ובעלי חיים. הגובה הממוצע של העיר הוא כ-1,680 מטר מעל פני הים. העיר ממוקמת במערב פקיסטן, בקרבת גבול פקיסטן-אפגניסטן. היא משמשת מרכז מסחר ותקשורת בין שתי המדינות. העיר שוכנת על מעבר בולאן, שבעבר היה המעבר היחיד ממרכז אסיה לדרום אסיה. כוויתה מילאה תפקיד חשוב מבחינה צבאית עבור כוחות הצבא הפקיסטני בסכסוך באפגניסטן.
אטימולוגיה

השם כוויתה הוא וריאציה של המילה "כות" (פשטו: کوت), שמשמעותה "מבצר". יש המאמינים כי זה קשור לארבע הגבעות המקיפות את העיר (צ'ילטן, טקטו, זרגהון, מורדהר) ויוצרות סביבה מעין חומה טבעית.
היסטוריה

יש המאמינים כי המתיישבים הראשונים באזור היה שבט פתאני בשם קאסי. במאה ה-11 נכבשה על ידי מחמוד מע'זנה בעת פלישתו לדרום אסיה.
היסטוריה > הממשל הבריטי

ב-1876 כוויתה שולבה בשטחי הודו הבריטית. חיילים בריטים הקימו בעיר תשתיות מפני שהייתה ממוקמת במקום אסטרטגי. ב-31 במאי 1935 התרחשה רעידת אדמה באזור הודו. באותו זמן הייתה כוויתה עיר הומת אדם, ובה מספר בניינים רבי קומות, דבר שנתן לה את הכינוי "פריז הקטנה". מוקד רעידת האדמה היה קרוב לעיר ובעקבות זאת נהרסו רוב תשתית העיר ונהרגו כ-40,000 אנשים.
היסטוריה > עצמאות פקיסטן

לאחר שקיבלה פקיסטן עצמאות, כוויתה נהפכה לעיר הבירה של המחוז החדש בלוצ'יסטן.
היסטוריה > טרור בעיר

משנת 2004 אירעו בעיר מספר פיגועים, בהם פיגוע התאבדות במרפאה לחיסון מפוליו, שבו נהרגו 15 אנשים, ופיגוע התאבדות בבית חולים בעיר ב-8 באוגוסט 2016, שבו נרצחו יותר מ-70 איש. פיגוע זה הוא אחד מהקטלניים ביותר בתולדות פקיסטן, וקדמו לו מספר מקרי ירי קטלניים בעיר, אשר חלקם בוצעו על ידי טרוריסטים וחלקם על ידי עבריינים, על רקע העלייה במתיחות העדתית ובפשיעה באזור.
גאוגרפיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
גאוגרפיה > אקלים

| אקלים בכוויתה> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים בכוויתה> ינואר.10.8.-3.4.56.7 | אקלים בכוויתה> פברואר.12.9.-0.9.49 | אקלים בכוויתה> מרץ.18.7.3.4.55 | אקלים בכוויתה> אפריל.24.8.8.3.28.3 | אקלים בכוויתה> מאי.30.4.11.5.6 | אקלים בכוויתה> יוני.35.3.15.9.1.1 | אקלים בכוויתה> יולי.35.9.19.9.12.7 | אקלים בכוויתה> אוגוסט.34.8.17.9.12.1 | אקלים בכוויתה> ספטמבר.31.4.10.9.0.3 | אקלים בכוויתה> אוקטובר.25.5.3.8.3.9 | אקלים בכוויתה> נובמבר.19.2.-0.9.5.3 | אקלים בכוויתה> דצמבר.13.3.-3.2.30.5 | אקלים בכוויתה> ... |
| --- | --- | --- | --- | --- | --- | --- | --- | --- | --- | --- | --- | --- | --- |
מקור:
תחבורה

כוויתה ממוקמת במערב פקיסטן, ומקושרת לשאר המדינה באמצעות רשת כבישים, מסילות רכבת ושדה התעופה הבינלאומי שלה הקרוב למרכז העיר.
נמל התעופה הבינלאומי כוויתה ממוקם בגובה של כ-1,605 מטרים מעל פני הים, מה שהופך אותו לנמל התעופה השני בגובהו בפקיסטן. לחברת פקיסטן אינטרנשיונל איירליינס יש טיסות סדירות מן ואל ערים גדולות נוספות בפקיסטן ביניהן אסלאמאבאד, גוודר (אנ'), קראצ'י, לאהור ופאשוור.
תחנת הרכבת כוויתה (אנ') היא אחת מתחנות הרכבת הגבוהות ביותר בפקיסטן בגובה של כ-1,676 מטרים מעל פני הים. מסילות הרכבת הונחו בשנת 1890, במהלך השליטה הבריטית, במטרה לקשר את העיר לשאר המדינה. הרשת הנרחבת של חברת הרכבות הפקיסטנית מחברת את כוויתה לקראצ'י שממוקמת דרומית לה באמצעות מסילה באורך של כ-863 ק"מ, ללאהור הממוקמת צפון מזרחית לה באורך של כ-1,170 ק"מ ולפשאוור הממוקמת צפון מזרחית יותר באורך של כ-1,587 ק"מ.
ישנו קו רכבת המקשר בין העיר האיראנית זאהדאן לכוויתה. השירות הופסק באופן זמני בשנת 2006 עקב תסיסה בבלוצ'יסטן. מאז 2008 הרכבת הותקפה מספר פעמים על ידי בלוצ'ים, במיוחד באזור מעבר ההרים בולאן. הקו עובד פעמיים בחודש.
קיימת הצעה לבנייה של מסילת רכבת שתקשר בין גוודר לקאשגאר שבסין העממית ומסילה שתקשר בין גוודר לכוויתה ותעבור דרך קלאט (אנ').
מוסדות חינוך

כוויתה משמשת כמרכז לימודים עבור מחוז בלוצ'יסטן. בעיר יש מכללות של הממשלה, ומספר מכללות פרטיות, וביניהן:
אוניברסיטת בלוצ'יסטן
אוניברסיטת בלוצ'יסטן לטכנולוגיית מידע, הנדסה ומדעי הניהול (BUITEMS)
אוניברסיטת סרדאר בהאדור ח'אן לנשים
תיכון אסלאמיה
מכללת בולאן לרפואה
מכללת בלוצ'יסטן לחקלאות
המכון הגאולוגי של פקיסטן
המכללה הציבורית תעמיר-י נאו
המכללה לפיקוד ולמטה של צבא פקיסטן
החי והצומח

יונקים כגון עז מבריגה, נמרים, זאבים, צבועים, ארנבים, חתולי פרא וקיפודים מצויים באזור כוויתה. בין מיני הציפורים המקומיות נכללים חוגלות, סבכי, נץ הים הכספי, יונות סלע, סיטת הצוקים, עיט זהוב, דרוריים, נצים, בזים ופרסים.‏225 מיני צמחים זוהו באזור וביניהם פיסטוקים, ערער, זיתים, מילה ושקדים. באזור נמצאו גם שיחים ועצים וביניהם תאנה, ברברית, דובדבן ועשבי תיבול כגון Ephedra intermadia‏ ו־Pinus gerardiana.
דמוגרפיה

על פי מפקד האוכלוסין האחרון משנת 2023, התגוררו בכוויתה מעל 1.5 מיליון בני אדם, מה שהופך אותה לעיר התשיעית בגודלה בפקיסטן. הקבוצה האתנית הגדולה ביותר בעיר היא הפתאנים, ואחריהם הבלוצ'ים והברהויים (אנ') אורדו היא שפה לאומית (National language) שנמצאת בשימוש ומובנת על ידי כל התושבים ומשמשת כלינגואה פרנקה. שפות אחרות המדוברת בעיר כשפת אם כוללות פאשטו, פנג'אבית, בלוצ'י ואחרות.
| מקום | שפה | מפקד 1998 |
| --- | --- | --- |
| 1 | בלוצ'ית | 25% |
| 2 | פשטו | 23.7% |
| 3 | פנג'אבי | 21.7% |
| 4 | אחר | 29.6% |
בעיר יש רוב פתאני ואחריו מיעוט של ברהויים, בלוצ'ים, פנג'אבים, מוהג'ירים (אנ') והזארה.
הרוב המכריע של האוכלוסייה מאמין באסלאם הסוני. הזארה, אשר הגיעו לראשונה לכוויתה בסוף המאה ה-19 וחלקם במהלך מלחמת אפגניסטן, הם הקבוצה האתנית היחידה שמאמינה באסלאם השיעי.
פסטיבלים וקניות

פסטיבלים תרבותיים ודתיים מתקיימים בעיר מדי שנה. שני פסטיבלי העיד מאפשרים לקהילה המוסלמית לחגוג באמצעות הופעות מוזיקליות, והבאת ממתקים ומתנות זה לזה. הבוזקאשי הוא פסטיבל הנחגג על ידי פתאנים שבו משתתפות שתי קבוצות שמטרתן היא ללקט פגר של עז או עגל ערוף ראש מהאדמה תוך כדי רכיבה על סוס.
הבאזארים של כוויתה הם שאה-ראה-י לִיַאקַת, שאה-ראה-י איקבל ודרך ג'ינה. בבאזארים נמכרות עבודות יד צבעוניות, בעיקר מראות בלוצ'יות ורקמות פתאניות. בבאזארים נמכרים גם שטיחים אפגניים, מעילי פרווה, ז'קטים רקומים, וסטים, סנדלים, ופריטים מסורתיים פתאניים. שטיחים פתאניים ובלוצ'יים מיוצרים על ידי שבטים נודדים החיים באזור.
מטבח

מאכלים פתאניים מסורתיים כגון קאדי קבב, כבש צלוי, סאג'י בלוצ'י (אנ') ומאכלים מסורתיים אחרים זמינים ברחבי העיר ובמיוחד בדרך הנסיך, דרך ג'ינה ובמלון סרינה.
המאכל הפתאני השבטי הנקרא "רוסט" (Roast) מוגש במסעדות העיר ובאזורים הסובבים אותה. חלק מבשר הכבש הטוב ביותר במדינה מגודל באזור כוויתה והוא עמוד התווך של המטבח המקומי. המנה השבטית הפאטונית "לנדהי" (Landhi), היא מנה עשויה טלה מיובש הנשמר טרי במהלך החורף הקר. "קאדי קבב" הוא כבש ברביקיו, ומנות מקומיות נוספות הן "סאג'י" (רגל כבש) ופילאף.
ספורט

קריקט וכדורגל הם שני ענפי הספורט הפופולריים ביותר בקרב תושבי כוויתה. עם זאת, ישנם מספר ענפי ספורט אחרים שגם בהם משחקים בעיר וביניהם הוקי, טאקוונדו, אגרוף, סקווש, טיפוס הרים ופיתוח גוף.
קבוצות כדורגל מהעיר כוויתה כוללות את כוויתה זורוואר (אנ'), מוסלם (אנ'), הזארה גרין, בלוץ', כוויתה בזיגארס.
ביאורים

↑ עיד הוא פסטיבל דתי מוסלמי:
הראשון הוא חג הקורבן
השני הוא עיד אל-פיטר
↑  תושבים לא מקומיים יקראו למאכל נמקין Namkin
הערות שוליים

↑  Pakistan: Provinces and Major Cities - Population Statistics, Maps, Charts, Weather and Web Information, citypopulation.de
1 2  ڈان اردو. "پاکستانی شہروں کی تاریخ". dawnnews.tv. נבדק ב-26 בפברואר 2016. {{cite web}}:  (עזרה)
↑  "Mongabay -environmental science and conservation news". אורכב מ-המקור ב-2016-03-04. נבדק ב-2016-08-15.
↑  Earthquake in Balochistan (1935) ‹ The Friday Times, www.thefridaytimes.com
↑  סוכנויות הידיעות‏, פקיסטן: 15 הרוגים בפיגוע התאבדות במרפאה לחיסון מפוליו, באתר וואלה, 14 בינואר 2016
↑  פקיסטן: מחבל פוצץ עצמו בבית חולים, עשרות נהרגו, באתר ynet, 8 באוגוסט 2016
↑  "Climatological Normals of Quetta". Hong Kong Observatory. נבדק ב-2014-01-27.
↑  "Extremes of Quetta". Pakistan Meteorological Department. נבדק ב-3 בפברואר 2015. {{cite web}}:  (עזרה)
↑  [http://www.seat61.com/India-overland.htm How to travel overland by train London to India, Pakistan, Bangladesh
 & Kathmandu], www.seat61.com
1 2  Lonely Planet, Train to Quetta?
↑  China Is Building a $46B Railroad Through Pakistan's Insurgency
↑  Dawn.com, New railway tracks planned under CPEC: report, ‏2015-12-20
↑  "Pakistan and the Karakoram Highway by Sarina Singh — Pashtun Make The Majority".
↑  "The Crowded-Out Conflict by Ann Wilkens — Pashtun form the Majority".
↑  "The Pashtun Question by Abubakar Siddique — Quetta has a Pashtun Majority".
| --- | --- |
בקרת זהויות :  NLI: 987007555454905171  BNE: XX6080687  BnF: cb15206971n (data)  GND: 4507957-2  LCCN: n85171329  SUDOC: 23600557X  VIAF: 154838490   WorldCat (עם VIAF): 154838490 
מחנה כוויתה במהלך הראג' הבריטי (סביבות 1889)
בית החולים
נמל התעופה הבינלאומי כוויתה
תחנת הרכבת כוויתה
תרנגולות צלויות בכוויתה
בולני מסורתי
The Beyoncé Experience

The Beyoncé Experience הוא סיבוב ההופעות השלישי של הזמרת האמריקאית ביונסה נואלס. סיבוב ההופעות יצא לקידום אלבום הסולו השני של ביונסה B'Day, שיצא בשנת 2006. סיבוב ההופעות החל בשנת 2007 וכלל 96 הופעות ברחבי העולם, שהתפרסו על חמש יבשות.
במופע ליוו את ביונסה עשרה נגנים, שלוש זמרות רקע ועשרה רקדנים. הבמה הייתה מורכבת ממדרגות ששינו צבעים ובסיומם במה גדולה שמאחוריהם מסכי ענק, וכדורי דיסקו תלויים מהתקרה. ביונסה שיתפה פעולה עם מספר מעצבים, ובמהלך ההופעה החליפה שמונה תלבושות שונות שזכו לשבחים מהמבקרים.
סיבוב ההופעות זכה לביקורות חיוביות ממבקרי המוזיקה ששיבחו את היכולות הווקליות, הריקודים, הכוריאוגרפיה והאנרגיה על הבמה של ביונסה. היו תגובות חיוביות במיוחד על הגרסה של ביונסה לשירי הלהקה דסטניז צ'יילד. סיבוב ההופעות הצליח מסחרית וגרף 90 מיליון דולר[דרוש מקור].
ביונסה בסיבוב ההופעות The Beyoncé Experience
לסיבוב הופעות יצא DVD שצולם במרכז סטייפלס בלוס אנג'לס, קליפורניה. ה-DVD שחורר ב-2 בספטמבר 2007, ומכר 850,000 עותקים [דרוש מקור].
The Beyoncé Experience Live היה מועמד לפרס גראמי הופעת ה-R&B הטובה ביותר על ביצוע השיר "Me Myself and I".
רקע

בשנת 2006 עוד לפני שחרורו של האלבום B'Day ביונסה ערכה אודישנים ביחד עם אביה מתיו נולדס ב-Sony אולפני מוזיקה, ללהקה שתהיה מורכבת רק מנשים. הנגנים שבאו לאודישנים התבקשו לבצע את השיר של ביונסה "Work It Out", ולבצע לפחות סולו של דקה. ביונסה אמרה כי מטרתה הייתה להגיע לקבוצת נשים "עזות, מוכשרות ויפות", ביונסה מצאה עשרה נגנים עם שלוש זמרות רקע וקראה ללהקה "Suga Mama", שם שיר מתוך אלבומה B'Day.
לפני תחילתו של סיבוב ההופעות The Beyoncé Experience, ביונסה הוציאה לאור את אלבום הסולו השני שלה B'Day. הסינגלים שיצאו מהאלבום "Check On It" ,"Déjà Vu", "Ring the Alarm" ו-"Irreplaceable" בוצעו על ידי ביונסה במספר תוכניות אירוח, טקסי פרסים. ורק בשנת 2007 אושר על ידי ביונסה שהיא יוצאת לסיבוב הופעות, בתאריך 20 באפריל 2007 היו מכירות מוקדמות של כרטיסי VIP.